stanford-oval/wikipedia huggingface dataset:
טוני נאדר
השכלה

הוא בעל תואר שני ותואר דוקטור (MD) ברפואה פנימית ופסיכיאטריה, קיבל דוקטורט (PhD) נוסף מהמכון הטכנולוגי של מסצ'וסטס (MIT) בתחום המוח ומדעים קוגניטיביים. הוא היה רופא אורח במרכז המחקר הקליני שלו. את הפוסט-דוקטורט שלו עשה כעמית קליני למחקר בבית החולים הכללי מסצ'וסטס ובבית הספר להוראת רפואה של אוניברסיטת הרווארד.
קריירה

נאדר ערך מחקרים בתחום הפעילות ההורמונלית, הנוירוכימיה, הנוירואנדוקרינולוגיה, על התפקיד הרפואי של המוליכים העצביים ועל הקשר בין גיל, התנהגות, תזונה, השפעות עונתיות ומצבי רוח. נאדר מדווח כי ברצונו לזכות בהבנה מלאה של הרוח והגוף ויחסיהם עם התודעה והפיזיולוגיה האנושית, הובילו אותו ל"התעוררות רוחנית" ולחקר המדע הוודי עם המהרישי. נאדר אמר כי למד ממהרישי על "שדה הרוחני (הלא-פיזי), שאינו חומר וכיצד הוא מתבטא ביקום". כפרופסור ומנהל, נאדר ניהל את התוכניות לבריאות הוודית על שם מהרישי והרצה בלמעלה מ-50 מדינות.
בספרו משנת 1994 פיזיולוגיה אנושית: ביטוי וודה והספרות הוודית, הראה נאדר מתאם אחד לאחד של מבנה ותפקוד בין 40 ההיבטים של הספרות הוודית לבין 40 חלקים מהפיזיולוגיה האנושית. עוד אמר כי גילה קווי דמיון בין ההשפעה האסטרולוגית של כוכבי הלכת לחלקים במוח האנושי. על פי הדיווחים, גוף העבודה הזה "נגזר" מהרעיונות של המהרישי ומההכשרה של נאדר בעצמו בפיזיולוגיה של המוח. במאי 1995 נאדר היה נואם מרכזי באוניברסיטת למינהל ע"ש מהרישי והציג את "התגלית האחרונה שלו כיצד חוק הטבע מנהל את הפיזיולוגיה, ואת היישום של ידע זה כדי למנוע ולמגר בעיות." הספר תואר כניסיון לתעד את הבסיס המדעי של "הפרשנות של המהרישי לאדוויטה וודנטה והוודות. על ידי קשר נוירואנטומיה ונוירופיזיולוגיה לאסטרולוגיה ולפילוסופיה הוודית".]
הערות שוליים

↑  דניאל, מחקר התנהגותי, https://www.ic.gc.ca/app/scr/cc/CorporationsCanada/fdrlCrpDtls.html?corpId=4261143
↑  רישום ומידע של גופים פדרליים, המדינה הגלובלית לשלום עולמי
↑  הג'ורנל הבינלאומי למתמטיקה ולתודעה, נאדר, Editorial board, International Journal of Mathematics and Consciousness [1]
↑  מערכת הג'ורנאל, באתר http://www.ijmac.com/editorial-board
↑  Raval, Indravan B. ', פירוש לא מסורתי ל-'אנרטאקה הי מנטרה', Journal of the Oriental Institute, Vol. 50, Nos. 1–4, Sept. – June 2001, pp. 17–22
↑  Brown, Ian (January 30, 1997)."., הוכחה של השפעת הוודות על האנטומיה האנושית, The Hindu. Chennai. p. 1
↑  טוני נאדר, הנואם המרכזי טוני נאדר MD PhD יציג את תגליתו האחרונה, כיצד חוק הטבע מנהל את הפיזיולוגיה ויישום ידע זה כדי למנוע ולסלק בעיות בכל תחומי הניהול, (1995) The Economist, Vol. 335, Issues 1713–7916
↑  Wilkie, Curtis, ללא קפה, סיגריות ואומצות - עם הרבה שמן. לאחר טיפול הבוקר, מסקנה סופית עם עמיתיו של צ'ופרה, ד"ר נאדר, The Boston Globe. p. 12." December 13, 1987
הראמאיאנה בפיזיולוגיה האנושית
גרנד-אדמירל

גרנד-אדמירל היא דרגה ימית היסטורית, והייתה הדרגה הגבוהה ביותר בציים האירופיים שהשתמשו בה. הדרגה ידועה בעיקר בעקבות השימוש שלה בגרמניה כגרוס-אדמירל. דרגות מקבילות בציים אחרים: אדמירל הצי (בריטניה) ואדמירל צי (ארצות הברית).
צרפת

במהלך הרסטורציה הוקמה בצרפת דרגת גרנד-אדמירל כתואר כבוד, והיא הייתה שוות ערך לדרגת מרשל צרפת בצבא הצרפתי.
גרמניה

סמלי הדרגה  בקריגסמרינה עד 1945
בצי הקיסרי הגרמני, ובהמשך בקריגסמרינה, הייתה דרגת גרוס-אדמירל (Großadmiral) מקבילה לדרגת אדמירל הצי הבריטית (Admiral of the Fleet) או דרגת אדמירל צי (Fleet Admiral) בארצות הברית. הדרגה הייתה שווה לדרגת חמישה כוכבים (OF-10) בנאט"ו. כמו הגנרל-פלדמרשלים של הצבא, היו מורשים בעלי הדרגה לשאת שרביט.
הדרגה הוקמה בשנת 1901 ובוטלה בשנת 1945, לאחר ששמונה אנשים קיבלו אותה. הדרגה שהייתה זוטרה לדרגת גרוס-אדמירל הייתה דרגת גנרל-אדמירל.
גרמניה > מלחמת העולם הראשונה

לפני ובמהלך מלחמת העולם הראשונה, קיבלו את דרגת הגרוס-אדמירל בצי הקיסרי הגרמני האדמירלים הבאים:
אדוארד השביעי, מלך הממלכה המאוחדת (26 ביוני 1902)
הנס פון קסטר (28 ביוני 1905)
אוסקר השני, מלך שוודיה (13 ביולי 1905)
היינריך, נסיך פרוסיה (4 בספטמבר 1909)
אלפרד פון טירפיץ (27 בינואר 1911)
הנינג פון הולצנדורף (31 ביולי 1918)
גרמניה > מלחמת העולם השנייה

עד לשנת 1939 לא קיבל אף קצין את הדרגה הזו, ולאחר מכן קיבלו אותה שני מפקדי הקריגסמרינה:
אריך רדר (1 באפריל 1939), מפקד הקריגסמרינה
קרל דניץ (30 בינואר 1943), היה מפקד צי הצוללות ומונה למפקד הקריגסמרינה
| 0 | 1 | 2 |
| --- | --- | --- |
| דרגה זוטרה גנרל-אדמירל |  דרגות הוורמאכט גרוס-אדמירל | דרגה בכירה אין |
האימפריה האוסטרו-הונגרית

אנטון האוס, מפקד הצי האוסטרו-הונגרי בחלק ממלחמת העולם הראשונה, קיבל את דרגת הגרוס-אדמירל בשנת 1916. אף קצין אחר (למעט בני משפחת המלוכה) לא זכה מעולם לדרגה זו (אם כי יורשו הישיר של האוס, מקסימיליאן נג'גובאן, הועלה לדרגת גרוס-אדמירל לאחר פרישתו מהצי בשנת 1918).
12 במאי 1916 - אנטון האוס (1851-1917)
9 באוקטובר 1916 - היינריך, נסיך פרוסיה (1862-1929)
1 בנובמבר 1916 - קרל, ארכידוכס אוסטריה (1887-1922)
22 בפברואר 1917 - וילהלם השני, קיסר גרמניה (1859-1941)
איטליה

דרגת הגרנד-אמרג'ליו (באיטלקית: grand' ammiraglio) נוצרה על ידי בניטו מוסוליני בשנת 1924, ונוצרה בעיקר על מנת לכבד את פאולו תאון די רוול, שהיה ראש הצי המלכותי האיטלקי במלחמת העולם הראשונה. רוול היה היחיד שקיבל את הדרגה, שהייתה זה שווה למרשל איטליה בצבא ולמרשל חיל האוויר.
ראו גם

אדמירל
יגאל גלאי

| --- | --- |
אין תמונה חופשית
 לידה:  21 באוגוסט 1952 באר שבע, ישראל 
 פטירה:  2 בפברואר 2025 (בגיל 72) 
 מדינה:  ישראל ישראל
 קישורים חיצוניים
 פייסבוק:  יגאל-גלאי-100002831061993
 
יגאל גלאי (21 באוגוסט 1952 – 2 בפברואר 2025) היה עיתונאי, סופר, מפיק, פזמונאי ויחצ"ן ישראלי.
ביוגרפיה

יגאל גלאי נולד בבאר שבע, בן לפאני, עקרת בית, וישראל, רס"ר בצה"ל, ואח לשני אחים ושתי אחיות תאומות. בנעוריו היה כתב נוער בשבועון "מעריב לנוער". סיים את תיכון עירוני ג בבאר שבע. שירת בצה"ל כמ"כ בנח"ל, ובהמשך עבר לירחון "במחנה נח"ל". בהמשך עבד כעיתונאי בעיתונים "על המשמר" ו"מעריב". ביוני 1983 מונה לעורך השבועון "אנשים", שנסגר כעבור כחצי שנה. בשנים 1984–1995 שימש סגן עורך בשבועון "לאשה. ב-1989 נמנה עם מקימי שבועון הפנאי והבידור "פנאי פלוס" ועורכו הראשי בשנים 1994–2004.
פרסם רומנים אחדים:
התרבעות, הוצאת תמוז, 1973.
סתיו 1969 היה גשום, הוצאת תמוז, 1976.
מים ביד, הוצאת מודן, 1979.
דברים בגליה, הוצאת מודן, 1983.
בגד גוף, הוצאת מודן, 1987.
שימש יועץ אישי לשר הביטחון וראש הממשלה אריאל שרון.
עם סיום עבודתו ב"פנאי פלוס" הצטרף לחברת יחסי הציבור של אשתו, צוקי גלאי, "גלאי תקשורת", שהפכה לאחת מהגדולות בתחום בישראל.
כתב את המילים לשיר "אחרי אטום" בביצועה של קרן הכט, ולשיר "אהבת השקמים לילי ואריאל" בביצועה של דורית פרקש.
הופיע בתפקיד משני בסדרת הטלוויזיה "טלנובלה בע"מ".
נמנה עם מפיקי הסרט "מלח הארץ" (2006) בבימויו של אורי ברבש והסרטים התיעודיים "אצלי הכל בסדר" בבימוי של ארז תדמור וירון אמיתי "ספרטה בגליל" שביימה חדוה גלילי.
שימש דירקטור בקבוצת "פויכטונגר", ובשנת 2006 הורשע בהסדר טיעון בעבירה על חוק ניירות ערך, משום שכדירקטור לא וידא שדו"חות כספיים של החברות יפורסמו במועד.
נפטר ב-2 בפברואר 2025, בגיל 72. הותיר אחריו אישה ושלוש בנות. הובא לקבורה בבית הקברות מנוחה נכונה כפר סבא.
הערות שוליים

↑  דוד פישלוב, מים ביד וקלקול בבטן, דבר, 23 במאי 1980
↑   קרן הכט - אחרי אטום (קליפ רשמי), סרטון  באתר יוטיוב
↑  מילות השיר "אהבת השקמים לילי ואריאל", באתר שירונט
↑  פוסט של חדוה גלילי, 13 בדצמבר 2012
↑  עודד ארבל, פרשת פלד-גבעוני: יגאל גלאי הורשע במסגרת הסדר טיעון, באתר TheMarker‏, 11 ביולי 2006
↑  רן בוקר, העיתונאי ואיש יחסי הציבור יגאל גלאי הלך לעולמו בגיל 72, באתר ynet, 2 בפברואר 2025
↑  העיתונאי ואיש יחסי הציבור יגאל גלאי הובא למנוחות, באתר ynet, 4 בפברואר 2025
| --- | --- |
בקרת זהויות :  NLI: 987007303787305171  ISNI: 0000 0000 6666 0491  LCCN: n84028647  NTA: 202803902  VIAF: 22548653   WorldCat (עם VIAF): 22548653
אנדרו קלאוון

| --- | --- |

קלאוון, 2018
 לידה:  13 ביולי 1954 (בן 70) ניו יורק, ניו יורק, ארצות הברית
 מדינה:  ארצות הברית ארצות הברית
 לאום:  אמריקאי
 שם עט:  קית' פיטרסון מרגרט טרייסי
 עיסוק:  סופר • פרשן פוליטי • תסריטאי
 מעסיק:  The Daily Wire
 מקום לימודים:  אוניברסיטת קליפורניה בברקלי, בית הספר האאס לעסקים 
 שפות היצירה:  אנגלית
 סוגה:  מסתורין, מותחן, פשע
 תקופת הפעילות:  מ-1980 
 בת זוג:  אלן פלנגן (1980–הווה)
 מספר צאצאים:  2
 פרסים והוקרה:  Edgar Allan Poe Award for Best Paperback Original (1984)  Edgar Allan Poe Award for Best Paperback Original (1990) 
 www.andrewklavan.com
 
אנדרו קלאוון (באנגלית: Andrew Klavan; נולד ב-13 ביולי 1954) הוא סופר מסוגת הפשע והמתח ופרשן שמרן אמריקאי יהודי מומר. הוא היה מועמד חמש פעמים לפרס אדגר מתוכם זכה פעמיים.
קלאוון עבד גם בקולנוע וכמסאי וסאטיריקן. הוא ידוע גם כפרשן שמרן ומנחה הפודקאסט של "המופע של אנדרו קלאוון" באתר The Daily Wire, חברת מדיה המזוהה עם הפרשן הפוליטי בן שפירו.
קורות חיים

קלוואן נולד למשפחה יהודית חילונית בעיר ניו יורק וגדל בגרייט נק, לונג איילנד, אחד מארבעה בנים שנולדו לג'ין קלוואן, תקליטן ניו יורקי, ולפיליס, עקרת בית. הוא סיים את לימודיו באוניברסיטת קליפורניה בברקלי עם תואר בספרות אנגלית. הוא עבד כשדרן רדיו וכתב בעיתון וככותב חדשות ברדיו לפני שהפך לכותב במשרה מלאה.
קורות חיים > מהפך בדעותיו הפוליטיות

לאחר שסיים את לימודיו בברקלי, קלוואן החל את קריירת הכתיבה שלו כליברלי. הוא הפך לשמרן במהלך ממשל רייגן.
קורות חיים > חיים אישיים

בשנת 1980 הוא נישא לאלן פלנגן, בתו של הפרופסור תומאס פלנגן ואחותה של הסופרת קייטלין פלנגן. לזוג יש שני ילדים, ספנסר ופיית', ומתגוררים בנאשוויל, טנסי. ספנסר למד לימודים קלאסיים באוניברסיטת אוקספורד ונשוי לג'ושוע הר, היועץ המשפטי של The Daily Wire.
קלאוון התנצר בגיל 49 והוטבל באופן פרטי. בתחילה הוא השתתף בכנסייה האפיסקופלית, אך מאז עזב לכנסייה האנגליקנית בצפון אמריקה.
קריירה

קלאוון החל את קריירת כתיבת סוגת הפשע שלו בשימוש שם העט קית' פיטרסון. תחת שם זה הוא כתב את ארבעת הספרים בסדרה "John Wells Mysteries", אודות עיתונאי המפענח מעשי פשע, וגם את הספר "The Scarred Man", רומן המתח הפסיכולוגי הראשון שלו.
תחת שמו שלו, קלאוון כתב רומני פשע, ואת סדרת "Homelanders" למבוגרים צעירים. הרומנים שלו תורגמו ברחבי העולם. הוא זכה בשני פרסי אדגר, מהארגון Mystery Writers of America, פרס Thumping Good Read, מטעם W.H. Smith, והיה מועמד לפרסי אנתוני ולפרס הבינלאומי לסופרי מותחנים.
הסרטים "פשע אמיתי" (1999), אשר בוים וכוכב על ידי קלינט איסטווד, ו"אל תוציא מילה" (2001), בכיכובו של מייקל דאגלס, מבוססים על ספריו של קלאוון הנושאים את אותו השם. כמו כן הסרט "White of the Eye" משנת 1987, בבימויו של דונלד קאמל, התבסס על הרומן "Mrs. White", אשר קלאוון כתב תחת שם העט מרגרט טרייסי יחד עם אחיו והמחזאי לורנס קלאוון. בנוסף קלאוון כתב את התסריט לסרטים "זעזועים במערכת" (1990), המבוסס על הרומן מאת סימון בראט ובכיכובו של מייקל קיין, ו"הודעה קטלנית" (2008), בכיכובם של שאנין סוסאמון ואדוארד ברנס. הוא גם כתב את התסריט לסרט האימה "Haunting Melissa" ולהמשכו "Haunting Melissa 2: Dark Hearts". הוא היה שותף לתסריט של הסרט "משפטו של הרוצח הסדרתי הכי גדול באמריקה" (2018), בבימויו של ניק סירסי ובכיכובו של דין קיין, סרט פשע המבוסס על סיפורו האמיתי של רופא להפלות שהורשע ברצח.
קלאוון הפיק מספר סדרות רשת סאטיריות, הכוללות את "Klavan on the Culture" עבור PJ Media,‏ "The Revolting Truth" עבור TruthRevolt ו-"A Very Serious Commentary" עבור Blaze Media של גלן בק. כיום הוא מגיש את הפודקאסט השבועי עבור The Daily Wire בשם "המופע של אנדרו קלאוון".
ספר העיון הראשון של קלאוון, "The Great Good Thing: A Secular Jew Comes to Faith in Christ", ראה אור בשנת 2016. זהו ספר זיכרונות למסעו הרוחני מהיהדות החילונית והאגנוסטיות לנצרות.
הרומן ה-36 של קלאוון, "When Christmas Comes", פורסם בשנת 2021 וכולל נושאים של חג המולד, מסורת ורצח. זהו רומן מתח הממוקם בעיירה אידילית.
פרסים

ספרו של קלאוון, "Mrs. White", שכתב תחת שם העט מרגרט טרייסי ולצד אחיו לורנס קלאוון, זכה בפרס אדגר בשנת 1984 בקטגוריית הספר הטוב ביותר בכריכה רכה. בשנת 1989 הרומן שלו "Trapdoor" היה מועמד באותה הקטגוריה. בשנת 1990 הוא זכה שוב בפרס אדגר על אותה הקטגוריה עבור "The Rain", וכן במועמדות בפרס אנתוני לרומן "Rough Justice" בקטגוריית הכריכה הרכה. בשנת 1992 קלאוון היה מועמד לפרס אדגר לרומן הטוב ביותר עבור "אל תוציא מילה". בשנת 1996 הוא קיבל מועמדות לפרס אנתוני בקטגוריית הרומן הטוב ביותר עבור "פשע אמיתי".
ספרים

| שנה | כותרת | הערות |
| --- | --- | --- |
| 1980 | Face of the Earth |  |
| 1985 | Agnes Mallory |  |
| 1987 | Mrs. White | בתור מרגרט טרייסי, יחד עם לורנס קלאוון; הועבד לסרט |
| 1988 | There Fell a Shadow | בתור קית' פיטרסון |
| 1988 | The Rain | בתור קית' פיטרסון |
| 1988 | Darling Clementine |  |
| 1988 | The Trapdoor |  |
| 1988 | בר אנש |  |
| 1989 | The Scarred Man | בתור קית' פיטרסון |
| 1989 | Rough Justice | בתור קית' פיטרסון |
| 1991 | אל תוציא מילה | הועבד לסרט |
| 1992 | The Animal Hour |  |
| 1993 | Corruption |  |
| 1995 | פשע אמיתי | הועבד לסרט |
| 1995 | Suicide |  |
| 1998 | The Uncanny |  |
| 1999 | לצוד את אמנדה | תורגמו לעברית |
| 2001 | בגידה | תורגמו לעברית |
| 2003 | Dynamite Road |  |
| 2004 | Shotgun Alley |  |
| 2006 | Damnation Street |  |
| 2008 | Empire of Lies |  |
| 2010 | The Identity Man |  |
| 2012 | Crazy Dangerous | ISBN 9781595547934 |
| 2012 | If We Survive | ISBN 9781595547965 |
| 2013 | Nightmare City | ISBN 9781595547972 |
| 2013 | A Killer in the Wind | ISBN 9780802122254 |
| 2016 | Werewolf Cop | ISBN 9781605989730 |
| 2016 | The Great Good Thing: A Secular Jew Comes to Faith in Christ | ספר עיון לא בדיוני |
| 2021 | When Christmas Comes | ISBN 9781613162408 |
| 2022 | The Truth and Beauty |  |
| 2022 | A Strange Habit Of Mind |  |
ספרים > סדרת The Homelanders

2009 – The Homelanders: The Last Thing I Remember
2010 – The Homelanders: The Long Way Home
2010 – The Homelanders: The Truth of the Matter
2011 – The Homelanders: The Final Hour
ספרים > טרילוגיית The Mindwar

2014 – Mindwar
2016 – Hostage Run
2016 – Game Over
ספרים > טרילוגיית The Another Kingdom

2019 – Another Kingdom
2020 – Nightmare Feast
2021 – The Emperor's Sword
תסכיתים

Another Kingdom - עונה 1 (2017)
Another Kingdom - עונה 2 (2018)
Another Kingdom - עונה 3 (2019)
פילמוגרפיה

| שנה | כותרת | הערות |
| --- | --- | --- |
| 1987 | White of the Eye | מבוסס על "Mrs. White" |
| 1990 | זעזועים במערכת | תסריט |
| 1999 | פשע אמיתי | מבוסס על "פשע אמיתי" |
| 2001 | אל תוציא מילה | מבוסס על "אל תוציא מילה" |
| 2008 | הודעה קטלנית | תסריט |
| 2013 | מחתרת ניו יורק | תסריט |
| 2018 | משפטו של הרוצח הסדרתי הכי גדול באמריקה | תסריט |
הערות שוליים

↑  "Andrew Klavan".
↑  Martin, Douglas (9 באפריל 2004). "Gene Klavan, Radio Show Host, Dies at 79". The New York Times. {{cite web}}:  (עזרה)
1 2  "The Great Good Thing: A Secular Jew Comes to Faith in Christ". Publishers Weekly. 11 ביולי 2016. נבדק ב-2018-12-31. {{cite web}}:  (עזרה)
↑  Jesse Lee Peterson vs Destiny: 1v3 Election Debate Panel. Destiny. 30 באוקטובר 2020. ארכיון מ-2021-11-30. נבדק ב-5 בפברואר 2022 – via YouTube. {{cite AV media}}:  (עזרה)
↑  Klavan, Andrew [@andrewklavan] (17 במרץ 2021). "Vaccinated and impervious to covid, gentlemanly and grateful for femininity, 100% unwoke and so willing to take each person as he comes — Old Conservative Men are now the coolest people in the country. This is a completely objective observation" (Tweet) (באנגלית). ארכיון מ-2022-01-08. נבדק ב-5 בפברואר 2022 – via Twitter. {{cite web}}:  (עזרה)
↑  "Andrew Klavan on the Criticality of Conservative Competition in Culture, Regressive Progressivism, Political Correctness, Free Speech". Ben Weingarten (באנגלית אמריקאית). 6 ביוני 2018. נבדק ב-1 באפריל 2022. {{cite web}}:  (עזרה)
↑  Robinson, Peter (2 באוגוסט 2008). "That Despicable Winston Churchill". National Review. ....reminded me of an exchange I had with my father-in-law, Thomas Flanagan, brilliant guy, old school academic lefty. Flanagan, the author of a marvelous trilogy of novels about Ireland, the first of which is “The Year of the French,” taught at Berkeley {{cite news}}:  (עזרה)
↑  "How a Secular Jew Came to Faith in Jesus Christ". The Christian Post. 2016-09-26.
↑  Andrew Klavan | Can We Keep Silent in a World Gone Mad?. Hillsdale College. 2019-04-19. ארכיון מ-2021-11-28. נבדק ב-2022-02-05 – via YouTube.
↑  "The Andrew Klavan Show - The Truth and Beauty PART I: Understanding The Words of Jesus Christ". The Andrew Klavan Show (באנגלית). נבדק ב-2022-03-31 – via Google Podcasts.
↑  "Review: 'Gosnell: The Trial of America's Biggest Serial Killer,' a none-too-subtle take on real-life courtroom drama". Los Angeles Times. 2018-10-11. נבדק ב-2022-05-02.
↑  "Westwood One's Podcast Portfolio Gaining Momentum with New Shows". Westwood One. 2017-02-23. נבדק ב-2019-06-18.
↑  "When Christmas Comes (A Yuletide Mystery): Klavan, Andrew: 9781613162408: Amazon.com: Books".{{cite web}}:  תחזוקה - ציטוט: url-status (link)
1 2 3  "Best Paperback Original Mystery Novel Edgar Award Winners and Nominees - Complete Lists". Mysterynet.com. אורכב מ-המקור ב-2012-12-20. נבדק ב-2012-03-22.
1 2  "Bouchercon World Mystery Convention : Anthony Awards Nominees". Bouchercon.info. 2003-10-02. אורכב מ-המקור ב-2012-02-07. נבדק ב-2012-03-22.
↑  "Best Mystery Novel Edgar Award Winners and Nominees - Complete Lists". Mysterynet.com. אורכב מ-המקור ב-2012-12-15. נבדק ב-2012-03-22.
| --- | --- |
בקרת זהויות :  NLI: 987007311493305171  PLWABN: 9810622260605606  BIBSYS: 90544378  BNE: XX987963  BnF: cb122624625 (data)  CiNii: DA07581193  GND: 121075478  ISNI: 0000 0000 8391 3243  LCCN: n79125375  NDL: 00758798  NKC: xx0001794  NLA: 35847987  NLG: 80871  NLK: KAC201947694  NTA: 080224210  SUDOC: 031403956  Trove: 915268  VIAF: 68987175   WorldCat (עם VIAF): 68987175
מספר פורייה

ז'אן-בטיסט ז'וזף פורייה
בפיזיקה והנדסה, מִסְפַּר־פוּרְיֶה (Fourier number, מסומן ב־Fo), הקרוי על שם ז'אן-בטיסט ז'וזף פורייה, הוא גודל חסר ממד המאפיין את אופן מעבר החום. בהגדרה, מספר פורייה הוא היחס בין שיעור המעבר בפעפוע או הולכה לשיעור כמות החום (אנרגיה תרמית) או החומר (חלקיקים). מספר זה הוא תולדה של הפיכת משוואת החום (הידועה גם בשם חוק פורייה) או את חוק הפעפוע השני של פיק (משוואת הפעפוע) לחסרות ממדים, והוא משמש יחד עם מספר ביו לנתוח תופעות מעבר חום וחומר תלויות הזמן.
הגדרה

באופן כללי מספר פורייה מוגדר כך:
מספר פורייה בהקשרים תרמים, Foh, מוגדר על ידי יחס שיעור הולכת החום לשיעור אגירת האנרגיה התרמית:
כאשר:
\alpha ={\tfrac {k}{c_{p}\rho }} הוא מקדם הדיפוזיה התרמית (ביחידות SI: m2/s)
t הוא אופייני זמן (s)
L הוא אורך שדרכו מתרחשת הולכה (m)
עבור מעבר מסה על ידי דיפוזיה מוגדר באופן מקביל מספר פורייה למסה, Fom, כך:
כאשר:
D הוא מקדם הדיפוזיה (m2/s)
t הוא זמן אופייני (s)
L הוא אורך בקנה מידה אופייני לבעיה (m)
גזירה ושימוש

את שתי הצורות של מספר פורייה שהוגדר לעיל ניתן למצוא על ידי הפיכת המשתנים של משוואת הדיפוזיה התלויה בזמן לחסרי ממדים.
נגזור לדוגמה את מספר פורייה להעברת חום, Foh. ממשוואת החום בממד אחד, שהיא:
נניח כי נתון מוט באורך L המחומם מטמפרטורה ההתחלתית, T0, על ידי קביעת טמפרטורה גבוהה יותר, TL, בנקודה x=L. והתפלגות הטמפרטורה המקוזזת ("טמפרטורה" חסרת ממדים), u, מוגדר על ידי u={\tfrac {T-T_{L}}{T_{0}-T_{L}}}, כך ניתן לסדר מחדש את המשוואה הדיפרנציאלית לצורה חסרת ממדים לחלוטין:
ה"זמן" חסר הממדים במשוואה זו, מגדיר את מספר פורייה, Foh = αt/L2.
ניתן לבצע את אותו אלגוריתם על חוק הדיפוזיה השני של פיק ולגזור ממנו את מספר הפורייה למסה, Fom, ולהחיל אותו על בעיות מעבר מסה תלויות זמן, בהתאם.
עבור בעיות הולכה במצב לא־תמידי במוצקים (הסעה משתנה בזמן), מספר פורייה משמש לעיתים קרובות כפרמטר זמן לא־ממדי. יחד עם מספר ביו, ניתן להשתמש במספר פורייה כדי לקבוע את החימום או קירור של העצם. אם מספר ביו קטן מ־0.1, אז ניתן לטפל במערכת כולה כבעלת טמפרטורה אחידה. המשוואה הבאה, הנגזרת מתולדה של מספרי ביו ופורייה, משמשת להעריך את הזמן בו הגוף יגיע לטמפרטורה מסוימת:
כאשר T היא טמפרטורת העצם בזמן t, וְ־T0 היא הטמפרטורה ההתחלתית, ∞T היא הטמפרטורה של מאגר הזורם, V הוא הנפח של העצם, A  הוא שטח הפנים שלו, וְ־h הוא מקדם הסעת החום של זורם במערכת הנתונה.
ראו גם

מספר ביו
הסעה
הולכת חום
משוואת חום
דיפוזיה מולקולרית
זמן שהייה (residence time)
לקריאה נוספת

Incropera, Frank P.; DeWitt, David P. Fundamentals of Heat and Mass Transfer (5th ed.). Wiley.
פליקס לייטר

| --- | --- |

שחקנים שגילמו את דמותו של לייטר לאורך השנים מלמעלה למטה בכיוון השעון: ג'ק לורד, סס לינדר, ריק ואן נטר, נורמן בורטון, דייוויד הדיסון (1973), ג'ון טרי, דייוויד הדיסון (1989) וג'פרי רייט
 שם ספר:  סדרת ספרי ג'יימס בונד
 שם סרט:  סדרת סרטי ג'יימס בונד
 הופעה ראשונה:  קזינו רויאל (1953)
 הופעה אחרונה:  חיה ותן למות (1973) לא זמן למות (2021)
 יוצרים:  איאן פלמינג 
 גילום הדמות:  מייקל פייט (אנ') (1954) ג'ק לורד (1962) סס לינדר (1964) ריק ואן נטר (אנ') (1965) נורמן בורטון (אנ') (1971) דייוויד הדיסון (אנ') (1973 ו-1989) ברני קייסי (אנ') (1983) ג'ון טרי (1987) ג'פרי רייט (2006, 2008 ו-2021)
 מידע
 מקצוע:  חוקר פרטי, סוכן שטח
 אזרחות:  ארצות הברית 
 
פליקס לייטר היא דמות בדיונית שנוצרה על ידי איאן פלמינג המופיעה בספרי ובסרטי ג'יימס בונד. לייטר הוא חבר ה-CIA ושותפו של בונד. לאחר שאיבד את רגלו וידו בהתקפת כריש הצטרף לייטר לסוכנות הבילוש פינקרטון. השם "פליקס" מגיע מהשם האמצעי של חברו של פלמינג איבר ברייס, בעוד שהשם "לייטר" היה שם המשפחה של חברתו של פלמינג מריון אוטס לייטר צ'ארלס, שהייתה אז אשתו של תומאס לייטר.
לייטר הופיע גם ברומנים מאת מחברי המשך, וכן בעשרה מסרטי ג'יימס בונד ובפרק טלוויזיה אחד, "קזינו רויאל", שבו הדמות הפכה לסוכן בריטי, קלרנס לייטר, בגילומו של מייקל פייט (אנ'). בקולנוע גולמה דמותו של לייטר על ידי ג'ק לורד, סס לינדר, ריק ואן נטר (אנ'), נורמן בורטון (אנ'), דייוויד הדיסון (אנ'), ברני קייסי (אנ'), ג'ון טרי וג'פרי רייט.
הערות שוליים

↑  Mitchell Owens, A personal appreciation of Marion “Oatsie” Charles, New York Social Diary, ‏26 בדצמבר 2018
עמי דרור

| --- | --- |

 לידה:  5 במרץ 1973 (בן 51) תל אביב
 מדינה:  ישראל ישראל
 השכלה:  מדעי המחשב
 עיסוק:  יזם, איש חינוך, מרצה, פעיל חברתי
 מעסיק:  XpanD 3D 
 קישורים חיצוניים
 פייסבוק:  amidror
 טוויטר:  @amidror
 
עמי דרור עם ג'יגמה קיזר נאמגייל ואנגצ'וק, מלך בהוטן
עמי דרור עם זוכה פרס נובל מוחמד יונוס, 1 במאי 2022
עמי דרור (שני מימין) עם מובילי מחאה נגד הרפורמה המשפטית, בכניסה לירושלים בסיום העלייה לרגל, 22 ביולי 2023
עמי דרור (נולד ב-5 במרץ 1973) הוא יזם ומשקיע היי-טק, איש חינוך, מרצה ופעיל חברתי. ממובילי המחאה נגד הרפורמה המשפטית.
ביוגרפיה

דרור נולד וגדל באשקלון לאביבה (לבית לסקוב) ואריה דרור. אביו היה ניצול השואה מרומניה, שגדל במשפחה חרדית, ואימו ילידת ישראל. כבן למשפחה דתית לאומית, התחנך בבית הספר סיני באשקלון והיה פעיל בתנועת בני עקיבא.
שירת בצה"ל כמפקד טנק בחיל השריון.
לאחר שחרורו מצה"ל השתתף בקורס אבטחת מטוסים ולמחרת רצח יצחק רבין הצטרף ליחידה הממלכתית לאבטחת אישים ומשלחות, במסגרתה אבטח את שמעון פרס והיה מפקד חוליות האבטחה של בנימין נתניהו ושל אהוד ברק. לאחר סיום שירותו ביחידה בשנת 2000 הצטרף למשרד החוץ ושירת בדבלין ובמרסיי עד שנת 2003.
קיבל תואר בוגר במדעי המחשב מהאוניברסיטה הפתוחה.
ביוגרפיה > פעילות עסקית

ב-2005 הקים דרור עם מריה קוסטירה את חברת XpanD 3D (אנ') שפיתחה טכנולוגיה להצגת סרטי תלת-ממד, ושימש בה כמנהל אסטרטגי. ב-2009 הציג במאי הקולנוע ג'יימס קמרון את הסרט אווטאר באמצעות הטכנולוגיה שפיתחה החברה. במסגרת החברה הוביל דרור בשיתוף עם החברות פנסוניק, סמסונג וסוני פיתוח של תקן אחיד לטלוויזיות בתלת־ממד.
ב-2014 הקים דרור עם פורסן חוסיין את חברת ההשקעות זייתון ונצ'רס. החברה תמכה בחברות הייטק ודרשה מהן להגיע בתוך שלוש שנים למצב שבו לפחות 30% מעובדיהן נמנים עם אחת מהאוכלוסיות הסובלות מתת ייצוג בשוק העבודה. באותה שנה שימש דרור כשופט בקטגוריית החדשנות של פסטיבל הפרסום קאן.
ב-2016 עבר דרור עם משפחתו לשאנגחאי כדי להקים את חברת LeapLearner עם שותפיו הסינים אהרון טיין ולאו זהו. LeapLearner פיתחה תוכנה ללימוד תכנות לילדים. הרעיון להקמת החברה עלה כאשר חיפש אמצעי ללמד את בנותיו תכנות וגילה שבבתי הספר אין מענה מתאים לכך. בבדיקת הנושא מצא שהצורך הגדול ביותר למענה כזה היה קיים בסין. ב-2018 נבחר דרור כאחד מעשרת היזמים המבריקים ביותר בסין וזכה בפרס מטעם Shanghai Media Group (אנ'), תאגיד התקשורת הגדול בסין.
ב-2022 הקים דרור את חברת BriBooks אשר מאפשרת לילדים לכתוב, לפרסם, ולמכור ספרים. הרעיון להקמת החברה עלה כשדרור הוציא ספר ילדים, נוכח עד כמה התהליך של פרסום ומכירת ספר מסובך ויקר, והחליט להפוך אותו לנגיש לכל ילד. החברה זכתה בפרס Red Herring (אנ') כאחת מ-100 החברות הטכנולוגיות המבטיחות ביותר בעולם.
ביוגרפיה > חינוך ופיתוח מנהיגות

ב-2014 התקבל דרור כעמית ב-Henry Crown Fellowship, תוכנית הדגל של מכון Aspen Institute (אנ'). ב-2018 הפך למנחה בתוכנית ומאז הוא מעביר תוכניות מנהיגות באספן ובאוניברסיטת הרווארד. כמו כן הוא מעביר הרצאות וסדנאות מנהיגות נוספות ברחבי העולם.
ב-2019 יצא לאור ספר שכתב דרור בשותפות עם ג'ורדן הואנג, מומחית לחינוך סיני, העוסק בפרקטיקות מוצלחות לחינוך ילדים לחדשנות, המבוססות על התרבויות היהודית והסינית. הספר יצא במהדורה אנגלית ובמהדורה סינית. באותה שנה, במסגרת עבודתו ב-LeapLearner, יזם והיה שותף לקידום חינוך טכנולוגי במדינות אפריקה. כחלק מכך סייע בהקמת בתי ספר לתכנות לנוער בסיירה לאון, ניגריה, וקניה. כמו כן שימש כיועצו של מלך בהוטן בתהליך המודרניזציה של מערכת החינוך בממלכה.
דרור הוא חבר הנהלה בארגון הפילנתרופי האמריקאי Space for Humanity (אנ') אשר מטיס יזמים חברתיים במסגרת טיסות פרטיות לחלל.
במסגרת פעילות לשוויון בחינוך בעולם, קיים דרור שיתוף פעולה עם זוכה פרס נובל מוחמד יונוס כחלק מוועידת הונג קונג לצדק חברתי.
בשנת 2024 החל לשדר פודקאסט "סוד המנהיגות", בו הוא משוחח עם אורחים על מנהיגים מפורסמים כדי לנתח את סגנונות המנהיגות, האמונות שמאחורי ההנהגה ומה אפשר ללמוד ממנהיגות ומנהיגי עבר על ההנהגה של ימינו.